
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 58 

31 Ιανουάριου 1997 



ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 98+94 (1) 

Κατάρτιση και ψήφιση Οργανισμού Εσωτερικής Υπηρε¬ 
σίας του Συμβουλίου Περιοχής 1ης Εδαφικής Περιφέ¬ 
ρειας του Νομού Αρακδίας. 

Ο ΑΝΑΠΛ. ΠΕΡΙΦ/ΚΟΥ ΔΙΕΥΘΥΝΤΗ Ν. ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
καταστάσεως προσωπικού ΟΤΑ», όπως αυτό αντικατα- 
στάθηκε από το άρθρο 26 του Ν. 1832/89 και τηνπαρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτερι¬ 
κών στις διατάξεις για τη Νομαρχιακή Αυτοδιοίκηση και 
άλλες διατάξεις. 

β) Της παρ. 13 του άρθρου 48 του Ν. 2218/1994 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις», 
γ) Του άρθρου 214 Δ.Κ.Κ., Π./Δ/τος 410/95. 
δ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των διοίκησης. 

ε) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 2ΑΑ στο Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

στ) Του Π.Δ/τος 442/1995 (ΦΕΚ 258/18.12.95, τ.Α’) 
που αφορά την Εδαφική Περιφέρεια, έδρα και ονομασία 
των συνδέσμων «συμβουλίων περιοχής» του Νομού Αρκα¬ 
δίας, άρθρου 48 του Ν. 2218/1994 (90Α’). 

ζ) Των Π.Δ/των 37α/1987 και 22/1990 περί μερικής 
επεκτάσεως των διατάξεων που ισχύουν για τους δημο¬ 
σίους υπαλλήλους και τους υπαλλήλους των άλλων Νομι¬ 
κών Προσώπων και στους υπαλλήλους των ΟΤΑ. 

η) Του άρθρου 14 του Ν. 2399/1996 που αφορά την 
υλοποίηση της εισοδηματικής πολιτικής έτους 1996 για 
μισθούς και συντάξεις και άλλες διατάξεις. 

2. Την αριθμ. 11/1996 απόφαση του Διοικητικού Συμ¬ 
βουλίου του Συμβουλίου Περιοχής 1 ης Εδαφικής Περιφέ¬ 
ρειας του Νομού Αρκαδίας με την οποία ψηφίζεται ο Ορ¬ 
γανισμός Εσωτερικής Υπηρεσίας του Συμβουλίου. 


3. Την από 20.11.1996 σύμφωνη γνώμη του Υπηρεσια¬ 
κού Συμβουλίου υπαλλήλων ΟΤΑ (άρθρο8 Ν. 2307/1995) 
όπως αυτή εκφράζεται στο αριθμ. 6/θέμα 1 ο/20 11.1996 
πρακτικό του, υπέρ της ψήφισης του Ο.Ε.Υ. του Συμβου¬ 
λίου Περιοχής Ν. Αρκαδίας, αποφασίζουμε: 

Επικυρώνουμε την αριθμ, 11/1996 απόφαση του Διοι¬ 
κητικού Συμβουλίου του Συμβουλίου Περιοχής 1 ης Εδαφι¬ 
κής Περιφέρειας του Νομού Αρκαδίας με την οποία ψηφί¬ 
ζεται ο Ο.Ε.Υ. του Συμβουλίου ο οποίος έχει ως εξής: 

ΑΡΘΡΟ Ιο 

Οι υπηρεσίες του Συμβουλίου Περιοχής της 1 ης Εδαφι¬ 
κής Περιφέρειας του Ν. Αρκαδίας διαρθρώνεται σε Διεύ¬ 
θυνση και τμήματα. Με απόφαση του Προέδρου του Δ.Σ. 
Περιοχής μπορεί να δημιουργούνται για την εύρυθμη λει¬ 
τουργία της υπηρεσίας, μη αυτοτελή γραφεία ή αντιστοί¬ 
χου επιπέδου μη αυτοτελείς οργανικές μονάδες στα πλαί¬ 
σια κάθε τμήματος. 

Η Δ/νση του Συμβουλίου Περιοχής αποτελείται από τα 
πιο κάτω τμήματα: 

α. Τμήμα Διοικητικής Υποστήριξης και Οικονομικού. 

β. Τμήμα Προγραμματισμού και Τεχνικής Υποστήρι¬ 
ξης- 

ΑΡΘΡΟ 2ο 

α. Τμήμα Διοικητικής Υποστήριξης & Οικονομικού 

Το τμήμα Διοικητικής και οικονομικής στήριξης αποτε- 
λείται από τα ακόλουθα Γραφεία: 

1. Γ ραφείο Διοικητικού 

2. Γ ραφείο Οικονομικού 

3. Γ ραφείο Καθαριότητας Παροχής Υπηρεσιών 

4. Γ ραφείο Νομικής Υπηρεσίας 

Στις αρμοδιότητες του Τμήματος ανήκουν τα αφορώντα 
στη διοικητική υποστήριξη, στο προσωπικό, στα οικονο¬ 
μικά του Σ.Π., στην πραγματοποίηση προμηθειών για την 
κοινή εξυπηρέτηση τωνΟ.Τ.Α. μελώντου, καθώς καιστην 
υποστήριξη των Ο.Τ.Α. μελών του Σ.Π. σε θέματα διοικη¬ 
τικής, οικονομικής, κοινωνικής, πολιτιστικής μέριμνας και 
εξυπηρέτησης των πολιτών. 

1. ΓΡΑΦΕΙΟ ΔΙΟΙΚΗΤΙΚΟΥ 

α. Τηρεί πρωτόκολλο εισερχομένων και εξερχομένων 
εγγράφων, το οποίο διεκπεραιώνει στις αρμόδιες υπηρε¬ 
σίες. 

β. Αναλαμβάνει την δακτυλογράφηση διεκπεραίωση 

της αλληλογραφίας των υπηρεσιών του Σ.Π. 

γ. Διεξάγει την προσωπική αλληλογραφία του Προέδρου 
του Σ.Π. και τηρεί το αρχείο αυτής, επίσης τηρεί ημερολό¬ 
γιο των προσωπικών επαφών του Προέδρου εντός και 
εκτός του Σ.Π. 

δ. Τηρεί γενικό αρχείο εγγράφων, που καταχωροϋνται 
τα πρότυπα των εισερχομένων εγγράφων, καθώς και τα 
αντίστοιχα των εξερχομένων. 
ε. Τηρεί αρχείο εξωτερικών συνεργατών, 
στ. Τηρεί το Μητρώο, ευρετήριο των Υπαλλήλων του 
Σ.Π. 

ζ. Διεκπεραιώνει κάθε εργασία που αφορά τους διορι¬ 
σμούς, προαγωγές, κανονικές άδειες, μεταθέσεις, πει¬ 
θαρχικές ποινές, απολύσεις, άδειες αναρρωτικές, έξοδα 
κηδείας, χορήγηση μισθολογικών κλιμακίων κ.λ.π. των 
Υπαλλήλων. 

η. Τηρεί τους ατομικούς φακέλους όλου του προσωπι¬ 
κού του Σ.Π. 

θ. Ασχολείται με τη μελέτη και εφαρμογή των συλλογι¬ 
κών συμβάσεων εργασίας και δ'ινει κάθε αναγκαία πληρο¬ 
φορία για τη σωατή εφαρμογή αυτών. 

ι. Ασχολείται με τη σύνταξη όλων των απαιτουμένων δι- 
καιολογητικών για την απονομή σύνταξης στους υπαλλή¬ 
λους του Σ.Π. 

ια. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιβ. Εκδίδει ή κοινοποιεί εγκυκλίους που αφορούν την 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

ιγ. Παρέχει κάθε φύσης γραμματειακής υποστήριξης για 
τις ανάγκες του Σ.Π. (Δακτυλογράφηση, αναπαραγωγή 
κειμένων κ.λ.π.). 

ιδ. Φροντίζει και παρέχει υπηρεσίες για την οργάνωση 
εκδηλώσεων πολιτιστικού χαρακτήρα (εορτές, συσκέ¬ 
ψεις, συγκεντρώσεις, ημερίδες κ.λ.π.), σε συνεργασία με 
τον Πρόεδρο του Σ.Π., καθορίζει και επιβλέπει την εφαρ¬ 
μογή προγραμμάτων, ενημερώνει τον Πρόεδρο για τις τε¬ 
λετές που οργανώνουν άλλοι φορείς και για τις εν γένει 
κοινωνικές υποχρεώσεις, που απορρέουν από τη θέση 
του. 

ιε. Βοηθάει τον Πρόεδρο στην κατάρτιση της ημερήσιας 
διάταξης του Διοικητικού Συμβουλίου και της Εκτελεστι¬ 
κής Επιτροπής και κοινοποιεί αυτές σύμφωνα με τις δια¬ 
τάξεις του Κ.Δ.Κ. 

ιστ. Τηρεί πρακτικά των συνεδριάσεων, 
κ. Συντάσσει νομότυπα τις αποφάσεις του Διοικητικού 
Συμβουλίου και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κα. Τηρεί ευρετήριο αποφάσεων, 
κβ. Τηρεί τα πρακτικά της Εκτελεστικής Επιτροπής, 
κγ. Συντάσσει νομότυπα τις αποφάσεις της Εκτελεστι¬ 
κής Επιτροπής και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κδ. Καταχωρεί τα πρακτικά του Διοικητικού Συμβουλίου 
και της Εκτελεστικής Επιτροπής σε ειδικό βιβλίο και τηρεί 
ευρετήριο αποφάσεων. 

κε. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών των Σ.Π. 

κστ. Παραλαμβάνει τον ημερήσιο και περιοδικό τύπο 
καθώς και όλα τα έντυπα που αποστέλλονται στο Σ.Π. και 


επιμελείται της καθημερινής αποδελτίωσής του. 

λ. Φροντίζει και παρακολουθεί την μεταφορά των μαθη¬ 
τών με σχολικά λεωφορεία. 

λα. Παρέχει υπηρεσίες, που αφορούν στην χορήγηση 
αδειών λειτουργίας καταστημάτων κλπ. 

λβ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Δ/ντή, η οποία δεν 
αναφέρεται στα παραπάνω, αλλά εντάσσεται στο ουσια¬ 
στικό περιεχόμενο του Τμήματος. 

2. ΓΡΑΦΕΙΟ ΟΙΚΟΝΟΜΙΚΟΥ 

α. Καταρτίζει σε συνεργασία με τις αρμόδιες υπηρεσίες 
του Σ.Π. τον Προϋπολογισμό εσόδων - εξόδων και τον 
υποβάλλει έγκαιρα αρμοδίως. 

β. Παρακολουθεί την πορεία εκτέλεσης του Προϋπολο¬ 
γισμού, εισηγε'παι την αναμόρφωσή του, την εγγραφή 
νέων εσόδων και τη χορήγηση συμπληρωματικών πιστώ¬ 
σεων. 

γ. Συντάσσει τον Απολογισμό και φροντίζει για την απο¬ 
στολή του στο Ελεγκτικό Συνέδριο. 

δ. Φροντίζει για τη βεβαίωση και είσπραξη των εσόδων 
του Σ.Π., τον τρόπο εκμετάλλευσης της περιουσίας του 
Σ.Π. 

ε. Εισηγείται για την επιβολή, κατάργηση, μείωση ή αύ¬ 
ξηση των φόρων, τελών, δικαιωμάτων και εισφορών, σύμ¬ 
φωνα πάντα με τις διατάξεις του Νόμου. 

στ. Μελετά τους νόμους και φροντίζει για την εφαρμογή 
τους για την έγκαιρη ενημέρωση των υπαλλήλων. 

ζ. Λειτουργεί Ειδική Ταμειακή υπηρεσία (παρ. 13άρθρο 
48, Ν. 2218/94). 

η. Διεξάγει τη διαδικασία και προμήθεια πάσης φύσεως 
υλικού και εξοπλισμού (εκτός των υλικών των έργων), για 
τις ανάγκες του Σ.Π. και την κοινή εξυπηρέτηση των 
Ο.Τ.Α. μελών και κατοίκων, βάσει των σχετικών νόμων και 
διατάξεων που ισχύουν προσπαθώντας να επιτυγχάνεται η 
συμφερότερη τιμή με την παρακολούθηση της ποιότητας 
και της εξέλιξης των τιμών στην αγορά. 

θ. Επιμελείται της κοινοποίησης των ατομικών ή ειδικών 
προσκλήσεων προς τους οφειλέτες και τη βεβαίωση των 
απευθείας βέβαιουμένων εσόδων του Σ.Π. όπως και της 
εκκαθάρισης των οφειλών των υποχρέων. 

ι. Εκκαθαρίζει τις οφειλές των υποχρέων και εκδίδει τα 
σχετικά σημειώματα για την είσπραξη των διαφόρων τε¬ 
λών και δικαιωμάτων μέσα στο Συμβούλιο Περιοχής. 

ια. Λαμβάνει τα νόμιμα μέτρα κατά των οφειλετών του 
Σ.Π. και γενικά κάθε μέτρο για την προστασία των συμφε¬ 
ρόντων του Σ.Π. 

ιβ. Ενεργεί τον έλεγχο κάθε φύσεως εισπράξεων, τα¬ 
κτοποιεί λογιστικά τις εισπράξεις που πραγματοποιούνται 
από τα αρμόδια όργανα. 

ιγ. Εκδίδει χωριστά για κάθε παραλαβή χρημάτων τα 
σχετικά γραμμάτια παραλαβής με χρηματικό λογαριασμό 
τακτοποιητές είσπραξης, σύμφωνα με τις διατάξεις «περί 
Οικονομικής Διοίκησης και Λογιστικού των Δήμων και Κοι¬ 
νοτήτων» και παραδίδει αυτά στο αρμόδιο διαχειριστικό 
Γ ραφείο για την εισαγωγή των εισπράξεων στο Τ ομείο του 
Σ.Π. 

ιδ. Ασκεί έλεγχο στα δικαιολογητικά που συνοδεύουν τα 
χρηματικά εντάλματα, σύμφωνα με τις διατάξεις «περί Οι¬ 
κονομικής Διοίκησης και Λογιστικού των Δήμων και Κοινο¬ 
τήτων». 

ιε. Αποδίδει τις κρατήσεις προς τα δικαιούχο ταμεία. 

ιοτ. Συγκεντρώνει καταχωρεί στα σχετικά Λογιστικά βι¬ 
βλία τις εισπράξεις και τις πληρωμές του Σ.Π. 

κ. Καταρτίζει τα μηνιαία Ταμειακά δελτία τα οποία στο 
τέλος του χρόνου βοηθούν στην κατάρτιση του απολογι¬ 
σμού των εσόδων εξόδων του Σ.Π. 

κα. Διενεργεί όλες τις πληρωμές σύμφωνα με τα χρη μα- 
τικά εντάλματα που εκδίδονται. 

κβ. Επιμελείται της εκκαθάρισης και εντολής πληρωμών 
κάθε δαπάνης του Σ.Π. 

κγ. Ελέγχει τα δικαιολογητικά κάθε δαπάνης για να δια¬ 
πιστώσει αν αυτά είναι πλήρη και σύμφωνα με το νόμο. 

κδ. Εκδίδει τα σχετικά χρηματικά εντάλματα και μέσα 
στα όρια των πιστώσεων του προϋπολογισμού. 

κε. Στέλνει τα πρωτότυπα εντάλματα πληρωμής, μετά 
την υπογραφή τους από τους αρμοδίους, στο Ταμείο και 
τα στελέχη αφού καταχωρηθούν στα σχετικά βιβλία παρα¬ 
μένουν στο αρχείο. 

κστ. Κάνει κάθε εργασία που αφορά θέματα προϋπολο¬ 
γισμού, τις προβλέψεις για την έκβαση αυτού, σύμφωνα 
με τα αποτελέσματα από την πορεία της εκτέλεσής του. 

λ. Συντάσσει τις μισθολσγικές καταστάσεις του προσω¬ 
πικού. 

λα. Εκδίδει τις βεβαιώσεις και τα πιστοποιητικά που 
έχουν σχέση με τις αποδοχές πόσης φύσεως προσωπι¬ 
κού. 

λβ. Διενεργεί κάθε πράξη που ανάγεται στην προμήθεια 
για τις ανάγκες των υπηρεσιών του Σ.Π. 

λγ. Φροντίζει για την σύνταξη των προκηρύξεων διενέρ¬ 
γειας των διαγωνισμών, την παραλαβή, τη διαφύλαξη και 
τη διάθεση του υλικού, σύμφωνα με τη διαδικασία που ορί¬ 
ζει ο Νόμος και την καταχώρησή του στα οικεία βιβλία 
αποθήκης. 

λδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

λε. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή της ποινικής ρήτρας σε περίπτωση εκπρό¬ 
θεσμων παραδόσεων όπως καθορίζεται στις συμβάσεις ή 
διακηρύξεις. 

λστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μ. Μεριμνά για την έκδοση των σχετικών εντολών προ¬ 
μηθειών, τη σύνταξη πρωτοκόλλων παραλαβής του πόσης 
φύσης υλικού των έργων και την υπογραφή τους από τις 
αντίστοιχες επιτροπές παραλαβής. 

μα. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει ατο Γενικό Χημείο του κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Εισηγείται την εκποίηση ή την καταστροφή του 
άχρηστου ή παλαιού υλικού και τη διαγραφή του από τα 
αντίστοιχα βιβλία. 

με. Ασχολείται με την διαδικασία της βεβαίωσης, φό¬ 
ρων, τελών και δικαιωμάτων. 


ματ. Καταρτίζει τους βεβαιωτικούς καταλόγους και 
τους στέλνει στο Ειδικό ταμείο σύμφωνα με τις σχετικές 
διατάξεις «περί Οικονομικής Διοίκησης και Λογιστικού των 
Δήμων και Κοινοτήτων». 

ν. Συγκεντρώνει τις εκθέσεις ελέγχου των αρμοδίων 
εξωτερικών οργάνων του Σ.Π. και αξιοποιεί αυτές. 

να. Εισηγείται την επιβολή, κατάρτιση, μείωση ή αύξηση 
των παραπάνω φόρων, τελών και δικαιωμάτων και ειδικό¬ 
τερα ελέγχει την έκταση των χώρων που χρησιμοποιούνται 
και προβαίνει σε περίπτωση διαπίστωσης χρήσης των χώ¬ 
ρων που χρησιμοποιούνται και προβαίνει σε περίπτωση 
διαπίστωσης χρήσης των χώρων χωρίς άδεια που δόθηκε 
στη σύνταξη βεβαιωτικού καταλόγου μετά την απόφαση 
του Προέδρου και σύμφωνα με τις διατάξεις που ισχύουν 
κάθε φορά για τη βεβαίωση των εσόδων του Σ.Π. 

νβ. Επιμελείται τη βεβαίωση του τέλους διαφήμισης, 
δέχεται και ελέγχει τις αιτήσεις, εκδίδει τις σχετικές 
άδειες και υπολογίζει το τέλος που αναλογεί, σύμφωνα με 
την κείμενη νομοθεσία. 

νγ. Δέχεται και καταχωρεί σε ειδικό βιβλίο τις προσφυ¬ 
γές που υποβάλλονται από τους φορολογούμενους, συ¬ 
ντάσσει τις αντίστοιχες εκθέσεις του άρθρου 5 παρ. 2 του 
Ν. 25/76 και τις επισυνάπτει στις δικογραφίες με όλα τα 
σχετικά έγγραφα που αφορούν τη βεβαίωση. 

νδ. Επιμελείται την άσκηση ή μη εφέσεων σε συνεργα¬ 
σία με το Γραφείο της Νομικής Υπηρεσίας και της Εκτελε¬ 
στικής Επιτροπής, ενημερώνει το σχετικό βιβλίο προσφυ¬ 
γών και τηρεί αρχείο δικαστικών αποφάσεων δικαστηρίων 
και αρχείο δικογραφιών. 

νε. Διεκπεραιώνει κάθε εργασία για την ολοκλήρωση 
της απόκτησης κληροδοσιών και δωρεών ακινήτων και τη¬ 
ρεί σχετικό αρχείο, συγκεντρώνει τους κάθε φύσεως τί¬ 
τλους της ακίνητης και της κοινόχρηστης περιουσίας του 
Σ.Π. 

νοτ. Καταρτίζει φάκελο για κάθε ακίνητο του Σ.Π. που 
περιλαμβάνει όλα τα στοιχεία που θεμελιώνουν τα δικαιώ¬ 
ματα επί του ακινήτου. 

ξ. Μεριμνά για τη σύνταξη των διακηρύξεων των δημο¬ 
πρασιών προς μίσθωση Δημοτικών και Κοινοτικών κτημά¬ 
των του Σ.Π. 

ξα. Επιμελείται της είσπραξης των βεβαιουμένων εσό¬ 
δων του Σ.Π. 

ξβ. Συγκεντρώνει στατιστικά στοιχεία για τα οικονομικά 
και άλλα ζητήματα που αφορούν τις υπηρεσίες του Σ.Π. 
και παρέχει τα στοιχεία αυτά στα αρμόδια όργανα του Σ.Π. 
Ευθύνεται για την όλη λειτουργία της μηχανογράφησης 
και μηχανοργάνωσης των επιπλέον υπηρεσιών και της 
αποτελεσματικής λειτουργίας των εγκατεστημένων υπο¬ 
λογιστών της. 

ξγ. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή τον Δ/ντή, η οποία δεν ανα- 
φέρεται στα παραπάνω, αλλά εντάσσεται στο ουσιαστικό 
περιεχόμενο του Τμήματος. 

3. ΓΡΑΦΕΙΟ ΚΑΘΑΡΙΟΤΗΤΑΣ & ΠΑΡΟΧΗΣ ΥΠΗΡΕ¬ 
ΣΙΩΝ 

α. Φροντίζει για την αποκομιδή των απορριμμάτων, την 
μεταφορά και τον ενταφιασμό τους στην χωματερή. 

β. Φροντίζει για τον καθαρισμό των ακτών, παραλιών 
κλπ. 

γ. Τοποθετεί κάδους για την προσωρινή αποθήκευση 
των απορριμμάτων. 

δ. Καθορίζει σε συνεργασία με ίο Γραφείο Τεχνικής 
Υποστήριξης το πρόγραμμα αποκομιδής από τους Ο.Τ.Α. 
του Σ.Π. τα δρομολόγια των απορριμματοφόρων. 

ε. Μεριμνά για την καθαριότητα νησίδων και ρείθρων με 
τα μηχανικά σάρωθρα. 

στ. Μεριμνά για τη στελέχωση όλων των μηχανημάτων 
με το κατάλληλο προσωπικά. 

ζ. Συνεργάζεται με το Γραφείο Τεχνικής Υποστήριξης 
και προτείνει μέτρα βελτίωσης και σωστής λειτουργίας 
της καθαριότητας. 

η. Η μέριμνα για την συνεχή υδροδότηση όλων των ση¬ 
μείων των Ο.Τ.Α. μελών του Σ.Π. καθόλο το 24ωρο, κα¬ 
θώς και η κανονική και ανελλιπής χλωρίωση του παρεχο- 
μένου από τα αντλιοστάσια νερού, βάσει οδηγιών των αρ¬ 
μοδίων υπηρεσιών. 

θ. Η μέριμνα της συνεχούς λειτουργίας των υδρομετρη¬ 
τών και υδροληπτών. 

ι. Η επιμέλεια της συντήρησης πρασίνου, κήπων και 
δενδροστοιχιών. 

ια. Οι υπηρεσίες που αφορούν στην αστική και δημοτική 
κατάσταση των πολιτών, στα πλαίσια των αρμοδιοτήτων 
του Σ.Π. 

ιβ. Η ενημέρωση των πολιτών για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεών τους. 

ιγ. Η παροχή υπηρεσιών που αφορούν την χορήγηση 
αδειών λειτουργίας καταστημάτων εφόσον αφορούν αρ¬ 
μοδιότητα του Σ.Π. ή συμβασιακές υποχρεώσεις του με 
Ο.Τ.Α. μέλη του. 

ιδ. Η παροχή στους πολίτες των απαραιτήτων πληροφο¬ 
ριακών στοιχείων και των διαθέσιμων εντύπων που έχουν 
θέσει σε διάθεση του τμήματος οι δημόσιες υπηρεσίες, οι 
Ο.Τ.Α. μέλη του Σ.Π. και οι υπηρεσίες του Σ.Π. 

ιε. Η παροχή κατευθύνσεων στους πολίτες στη διεκπε¬ 
ραίωση των υποθέσεών τους και η παροχή συμβουλών για 
την καλύτερη αντιμετώπιση των προβλημάτων τους. 

ιστ. Η οργάνωση της επικοινωνίας των πολιτών με τις 
υπηρεσίες του Σ.Π. 

κ. Η αποδοχή υποδείξεων και προτάσεων για αλλαγές, 
που συμβάλλουν στη βελτίωση της λειτουργίας του Σ.Π. 
και στη λήψη μέτρων στα πλαίσια της γενικότερης προ¬ 
σπάθειας σχεδιασμού για την ανάπτυξη. 

κα. Η επιστημονική στήριξη και η παροχή συμβουλευτι¬ 
κών υπηρεσιών γεωπονίας στους αγρότες της περιοχής 
του Σ.Π. 

κβ. Η παροχή συμβουλευτικών υπηρεσιών κτηνιατρικής 
και η καθοδήγηση των κτηνοτρόφων της περιοχής του 
Σ.Π. από πλευράς υγείας των ζώων και δημόσιας υγείας. 

κγ. Η παροχή συμβουλευτικών κοινωνικών υπηρεσιών 
στους κατοίκους της περιοχής και η μέριμνα για τον σχε¬ 
δίασμά και υλοποίηση προγραμμάτων κοινωνικής ενημέ¬ 
ρωσης και στήριξης διακοινοτικού επιπέδου. 

κδ. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή το Δ/ντή, η οποία δεν αναφέ- 
ρεται στα παραπάνω, αλλά εντάσσεται στο ουσιαστικό πε¬ 
ριεχόμενο του Τμήματος. 

4. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Ασχολείται με κάθε Νομικό θέμα που απασχολεί το Σ.Π. 
και διεκπεραιώνει κάθε έγγραφο που αφορά υπόθεση νο¬ 
μικού περιεχομένου. Ο δικηγόρος του Σ.Π. παρίσταται στα 
δικαστήρια για την υποστήριξη των συμφερόντων του Συμ¬ 


βουλίου, επεξεργάζεται από νομική άποψη συμβόλαια, 
διακηρύξεις, συμβάσεις κ.λ.π. και γνωμοδοτεί επί νομικών 
και υπηρεσιακών θεμάτων. 

ΑΡΘΡΟ 4ο 

2. Τμήμα Προγραμματισμού και Τεχνικής Υποστήρι¬ 

ξης. 

Το τμήμα Προγραμματισμού και Τεχνικής στήριξης απσ- 
τελείται από τα ακόλουθα Γραφεία: 

1. Γ ραφείο Προγραμματισμού 

2. Γ ραφείο Τεχνικής Υποστήριξης 

3. Γ ραφείο Περιβάλλοντος και Δημόσιας Υγείας. 

1. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 

Αρμοδιότητες του Γ ραφείου αποτελούν: 
α. Επιμελείται τη συγκέντρωση, επεξεργασία και τή¬ 
ρηση στατιστικών στοιχείων για την οικονομική, κοινωνική 
και πολιτιστική κατάσταση του Σ.Π. 

β. Συντάσσει τις απαραίτητες μελέτες για την αξιοποί¬ 
ηση των τοπικών πλουτοπαραγωγικών πόρων. 

γ. Συντάσσει τα μεσοχρόνια και ετήσια προγράμματα 
του Σ.Π. 

δ. Διερευνά τις πηγές χρηματοδότησης για προγράμ¬ 
ματα και πρωτοβουλίες που συγχρηματοδοτεί η Ε.Ε., συ¬ 
ντάσσει και καταθέτει ανάλογες προτάσεις. 

ε. Διατυπώνει προτάσεις για την ανάληψη συγκεκριμέ¬ 
νων επενδυτικών και αναπτυξιακών πρωτοβουλιών, τόσο 
από φορείς του Δημοσίου, όσο και του ιδιωτικού τομέα. 

στ. Καταρτίζει προγράμματα για την ευαισθητοποίηση, 
κινητοποίηση και ενημέρωηση του τοπικού πληθυσμού σε 
θέματα προστασίας περιβάλλοντος. 

ζ. Συντάσσει προγράμματα για την τουριστική προβολή 
και διαφήμιση της περιοχής του Σ.Π. 

η. Διατυπώνει προτάσεις προς του αρμόδιους φορείς 
για τις επιμορφωτικές ανάγκες του τοπικού πληθυσμού. 

θ. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή το Δ/ντή, η οποία δεν αναφέ- 
ρεται στα παραπάνω, αλλά εντάσσεται στο ουσιαστικό πε¬ 
ριεχόμενο του Τμήματος. 

2. ΓΡΑΦΕΙΟ ΤΕΧΝΙΚΗΣ ΥΠΟΣΤΗΡΙΞΗΣ 

α. Ασκεί την τεχνική υπηρεσία του Σ.Π. 
β. Φροντίζει για τη σύνταξη μελετών για κάθε φύσεως 
έργων που εκτελούνται εργολαβικώς ή με αυτεπιστα¬ 
σία. 

γ. Επιβλέπει και διεκπεραιώνει κάθε διαδικασία που 
αφορά την εκτέλεση έργων ή προμηθειών όπως η οργά¬ 
νωση συνεργείου, η εγκατάσταση του εργολάβου, ο έλεγ¬ 
χος σωστής εφαρμογής των όρων σύμβασης για την ποιο¬ 
τικά καλή συμφωνία και μελέτη, εκτέλεση των έργων ή 
παρακολούθηση της κανονικής προόδου των εργασιών, η 
παράδοση των υλικών, ο έλεγχος των επιμετρήσεων, σύ¬ 
νταξη λογαριασμών πληρωμής, η έγκαιρη σύνταξη και ει¬ 
σήγηση για έγκριση συγκριτικών πινάκων, η εφαρμογή του 
Νόμου περί αναπροσαρμογής τιμών και τον σχετικό με το 
νόμο τούτο εγκυκλίων και οδηγιών, η επίλυση των διαφο¬ 
ρών με τους εργολάβους ή προμηθευτές, η σύνταξη απο¬ 
λογισμού έργων με αυτεπιστασία κατά τις κείμενες διατά¬ 
ξεις κ.λ.π. 

δ. Τηρεί τους φακέλους έργων με όλα τα στοιχεία σύμ¬ 
φωνα με τις διατάξεις του Νόμου περί εκτέλεσης Δημοτι¬ 
κών και Κοινοτικών έργων, και αρχειοθετεί τούτους με σϋ- 

στημα εύκολης ανεύρεσης, παρακολούθησης, ενημέρω¬ 
σης και συμπλήρωσης. 

ε. Συγκεντρώνει στοιχεία για συμπλήρωση, συντήρηση 
και βελτίωση των έργων και υποβοηθεΐ τη διοίκηση του 
Ι.Π. με διαμόρφωση αυτών σε συγκεκριμένες προτάσεις, 
για την κατάρτιση των τεχνικών προγραμμάτων εκτέλεσης 
έργων. 

στ. Συγκεντρώνει τις πληροφορίες και καταγγελίες για 
φθορές στα έργα του Σ.Π. και επιμελείται της αμέσου επι¬ 
σκευής αυτών ή της έναρξης σε γενικό πρόγραμμα αντιμε¬ 
τώπισης. 

ζ. Χειρίζεται όλα τα θέματα σύνταξης, τήρησης παροχής 
στοιχείων που έχουν σχέση με την εφαρμογή κτηματολο¬ 
γίου στο βαθμό που εμπίπτουν εκάστοτε στην αρμοδιό¬ 
τητα του Σ.Π. 

η. Υλοποιεί τον πολεοδομικό σχεδιασμό στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των ειδικών Χωροταξικών Μελετών. 

θ. Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα, 
ι. Μεριμνά για την απαλλοτρίωση ακινήτων. 

ια. Επιμελείται για τη συντήρηση του φωτισμού των 
Ο.Τ.Α. του Σ.Π., καθώς και για την κανονική λειτουργία 
κάθε ηλεκτρολογικής εγκατάστασης του Σ.Π., εφόσον 
ανατεθεί αυτή η αρμοδιότητα από Ο.Τ.Α. μέλη του Σ.Π. 

ιβ. Επιμελείται για την συντήρηση των υδραυλικών 
εγκαταστάσεων των Ο.Τ.Α. του Σ.Π., εφόσον ανατεθεί 
αυτή η αρμοδιότητα από Ο.Τ.Α. μέλη του Σ.Π. 

ιγ. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή το Δ/ντή, η οποία δεν αναφέ- 
ρεται στα παραπάνω, αλλά εντάσσεται στο ουσιαστικό πε¬ 
ριεχόμενο του Τμήματος. 

3. ΓΡΑΦΕΙΟ ΠΕΡΙΒΑΛΛΟΝΤΟΣ & ΔΗΜΟΣΙΑΣ 
ΥΓΕΙΑΣ 

α. Ελέγχει την κατάσταση του Περιβάλλοντος της εδα¬ 
φικής περιφέρειας του Σ.Π. (φυσικό και ανθρωπογενές) 
και προτείνει μέτρα προστασίας του. 

β. Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους. 

γ. Μεριμνά για την προστασία και ανάδειξη των φυσικών 
πόρων της περιοχής του Σ.Π. (βιότοποι, δάση, ακτές, μνη¬ 
μεία κ.λ.π.). 

δ. Μεριμνά για την ανάπτυξη προγραμμάτων πρασί¬ 
νου. 

ε. Διοργσνώνει προγράμματα ανακύκλωσης απορριμμά¬ 
των κλπ. 

στ. Ελέγχει την προστασία της Δημόσιας Υγείας και πα¬ 
ρέχει άδειες καταστημάτων υγειονομικού ενδιαφέροντος, 
εφόσον ανατεθεί αυτή η αρμοδιότητα από Ο.Τ.Α. μέλη 
του Σ.Π. 

ζ. Συνεργάζεται με το Γραφείο Καθαριότητας του Σ.Π. 
και προτείνει μέτρα βελτίωσης και σωστής λειτουργίας για 
την προστασία του περιβάλλοντος. 

η. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή το Δ/ντή, η οποία δεν αναφέ- 
ρεται στα παραπάνω, αλλά εντάσσεται στο ουσιαστικό πε¬ 
ριεχόμενο του Τμήματος. 


ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

ΑΡΘΡΟ 5ο 

ΔΙΑΚΡΙΣΗ ΘΕΣΕΩΝ & ΚΑΤΗΓΟΡΙΕΣ 

Τα προσόντα διορισμού που απαιτούνται κατά κατηγο¬ 
ρία - κλάδο και ειδικότητα, καθορίζονται σύμφωνα με τις 
διατάξεις του Ν. 1188/81, Ν. 2218/94, Ν. 2190/94 και 
Π.Δ. 37α/87, όπως επεκτάθηκε με το Π.Δ. 22/90. 

ΑΡΘΡΟ 6ο 

Γ ια τον διορισμό τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρ¬ 
χικά αδικήματα, τις ποινές, τη λύση της υπαλληλικής σχέ¬ 
σης των από τον Οργανισμό αυτό προβλεπομένων υπαλ¬ 
λήλων, διέπονται από τις διατάξεις των Ν. 1188/81, Ν. 
1586/86 και 2190/94. 

ΑΡΘΡΟ 7ο 

1. Οι αρμοδιότητες που καθορίζονται από τον Ο.Ε.Υ. θα 
ασκούνται από τη Δ/νση, τα Τμήματα και τα Γραφεία. 

2. Η κατανομή του προσωπικού στις υπηρεσίες και στη 
Δ/νση θα αποφασίζεται από τον Πρόεδρο του Σ.Π., σύμ¬ 
φωνα με τις ανάγκες και μετά από συνεργασία με το Δ/ 
ντή. 

3. Η κατανομή του προσωπικού στα τμήματα και τα Γ ρα¬ 
φεία, θα αποφασίζεται από τον Πρόεδρο σε συνεργασία 
με το Δ/ντή του Σ.Π. 

ΑΡΘΡΟ 8ο 

1. Το Δ/ντή του Σ.Π., που απουσιάζει ή κωλύεται ανα¬ 
πληρώνει ένας από τους Προϊσταμένους Τμημάτων, τον 
οποίον ορίζει ο Πρόεδρος του Σ.Π. 

Σε περίπτωση που δεν ορισθεί αναπληρωτής, τον Δ/ντή 
αναπληρώνει στα καθήκοντά του ο ανώτερος κατά βαθμό 
Προϊστάμενος τμήματος και επί σμοιοβάθμων ο Προϊστά¬ 
μενος τμήματος, που έχει τα περισσότερα χρόνια υπηρε¬ 
σίας στο βαθμό, με την προϋπόθεση ότι ανήκει σε κλάδο 
του οποίου οι υπάλληλοι προβλέπονται ότι μπορεί να προΓ- 
στανται του Σ.Π. 

2. Τον προϊστάμενο τμήματος, όταν απουσιάζει ή κωλύ¬ 
εται, αναπληρώνει ο ανώτερος κατά βαθμό υπάλληλος 
που υπηρετεί στο ίδιο τμήμα και αν υπηρετούν περισσότε¬ 
ροι υπάλληλοι με τον ίδιο βαθμό, αυτός που ορίζεται από 
τον Δ/ντή του Σ.Π. 

ΑΡΘΡΟ 9ο 

Ο Δ/ντής, Προϊστάμενοι τμημάτων, τοποθετούνται 
υπάλληλοι σύμφωνα με το Ν. 2190/94, όπως παρα¬ 
κάτω: 

α. Η επιλογή Προϊσταμένου του τμήματος Διοικητικής 
Υποστήριξης και Οικονομικού, θα γίνεται από υπαλλήλους 
κλάδου ΠΕΙ ή ΤΕ17. 

β. Η επολογή Προϊσταμένου του τμήματος Προγραμμα¬ 
τισμού και τεχνικής στήριξης, θα γίνεται από υπαλλήλους 
κλάδου ΠΕΙ ή ΠΕ3 ή ΠΕ9 ή ΤΕ3 ή ΤΕ4. 

γ. Η επιλογή του Δ/ντή του Σ.Π., θα γίνεται από υπαλλή- 

λους κλάδων ΠΕΙ ή ΠΕ3 ή ΠΕ9. 

δ. Όσοι επιλέγονται Προϊστάμενοι Τμημάτων και ο Δ/ 
ντής, σύμφωνα με την εκάστοτε νόμιμη διαδικασία, τοπο¬ 
θετούνται με απόφαση Προέδρου του Σ.Π., σε αντιστοί¬ 
χου επιπέδου οργανικές μονάδες και για το χρονικό διά¬ 
στημα που προβλέπουν οι εκάστοτε ισχϋουσες διατά¬ 
ξεις. 

Η οργανική σύνθεση και η κατανομή των θέσεων του 
προσωπικού του Σ.Π. είναι η παρακάτω: 

ΚΑΤΗΓΟΡΙΑ ΠΕ (Πανεπιστημιακής Εκπαίδευσης) 

1. Κλάδος ΠΕΙ Διοικητικός 
Μία θέση στους βαθμούς Δ-Α 

2. Κλάδος ΠΕ3 Πολιτικών Μηχανικών 
Μία θέση στους βαθμούς Δ-Α 

3. Κλάδος ΠΕ9 Γεωπόνων 
Μία θέση στους βαθμούς Δ-Α 

4. Κλάδος ΠΕΙ4 Δασολόγων 
Μία θέση στους βαθμούς Δ-Α 

ΚΑΤΗΓΟΡΙΑ ΤΕ (Τεχνολογικής Εκπαίδευσης) 

1 Κλάδος ΤΕ3 Τεχνολόγων πολιτικών μηχανικών 
Μία θέση στους βαθμούς Δ-Α 

2. Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών 

Μία θέση στους βαθμούς Δ-Α 

3. Κλάδος ΤΕ19 Πληροφορικής 
Μία θέση στους βαθμούς Δ-Α 

4. Κλάδος Τ317 Διοικητικών Λογιστικών 
Μία θέση στους βαθμούς Δ-Α 

5. Κλάδος ΤΕ11 Εποπτών Δημόσιας Υγείας 
Μία θέση στους βαθμούς Δ-Α 

6. Κλάδος ΤΕ2 Κοινωνικών Λειτουργών 
Μία θέση στους βαθμούς Δ-Α 

ΚΑΤΗΓΟΡΙΑ ΔΕ (Δευτεροβάθμιας Εκπαίδευσης) 

1. Κλάδος ΔΕΙ Διοικητικός 
Δύο θέσεις στους βαθμούς Δ-Α 

2. Κλάδος ΔΕΙ 4 Ελεγκτών Εσόδων - Εξόδων 
Δύο θέσεις στους βαθμούς Δ-Α 

3. Κλάδος ΔΕΙ 5 Εισπρακτόρων 
Δύο θέσεις στους βαθμούς Δ-Α 

4. Κλάδος ΔΕ24 Ηλεκτρολόγων 
Δύο θέσεις στους βαθμούς Δ-Α 

5. Κλάδος ΔΕ28 Χειριστών Μηχανημάτων Έργων 
Δύο θέσεις στους βαθμούς Δ-Α 

6. Κλάδος ΔΕ29 Οδηγών Αυτοκινήτων 
Τρεις θέσεις στους βαθμούς Δ-Α 

7. Κλάδος ΔΕ30 Τεχνίτης Υδραυλικός 
Τρεις θέσεις στους βαθμούς Δ-Α 

8. Κλάδος ΔΕ35 Δενδροκηπουρών - Δενδροκόμων - 
Κηπουρών - Ανθοκόμων 

Μία θέση στους βαθμούς Δ-Α 

ΚΑΤΗΓΟΡΙΑ ΥΕ (Υποχρεωτικής Εκπαίδευσης) 

1. Κλάδος ΥΕ16 Προσωπικό Καθαριότητας 
Τρεις θέσεις στους βαθμούς Ε-Β 

2. Κλάδος ΥΕ1 Κλητήρων - θυρωρών - Γ ενικών Καθη¬ 
κόντων 

Δύο θέσεις στους βαθμούς Ε-Β 


ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

1. Κλάδος ΠΕΙ Νομικός/Δικηγόρος 
Μία θέση με μηνιαία αντιμισθία. 

Η πρόσληψη γίνεται με επιλογή ύστερα από προκήρυξη 
σύμφωνα με τις διατάξεις του Ν. 1649/86 «Τροποποίηση 
διατάξεων του Κώδικα των δικηγόρων και άλλες διατά¬ 
ξεις». 

ΑΡΘΡΟ 10ο 

Οι αρμοδιότητες και τα καθήκοντα του Δ/ντή και των 
προϊσταμένων ορίζονται ως ακολούθως: 

1. ΔΙΕΥΘΥΝΤΗΣ 

α. Προΐσταται των υπηρεσιών του Σ.Π. και επιβλέπει γε¬ 
νικά τη συνολική πορεία των υποθέσεων του Σ.Π. 

β. Επιβλέπει, μεριμνά, συντονίζει και φροντίζει τη σω¬ 
στή λειτουργία των τμημάτων. 

γ. Παρακολουθεί τη Νομοθεσία και νομολογία που εν¬ 
διαφέρει ίο Σ.Π. και ενημερώνει σχετικά τους προϊσταμέ¬ 
νους. 

δ. Συνεργάζεται με τους προϊσταμένους των τμημάτων, 
από τους οποίους ενημερώνεται για την πορεία των εργα¬ 
σιών τους και δίδει κατευθύνσεις ή λύσεις για ταχύτερη 
υλοποίηση. 

ε. Παραλαμβάνει, αποσφραγίζει και χρεώνει την αλλη¬ 
λογραφία. θέτει υπόψη του Προέδρου του Σ.Π. τα ειδικό¬ 
τερης σημασίας έγγραφα αυτής και μετά τα μεταβιβάζει 
στα αρμόδια τμήματα ενώ παράλληλα παρακολουθεί και 
ελέγχει την συνέπεια διεκπεραίωσης των εργασιών. 

στ. Αναθέτει σε οπωσδήποτε Τ μήμα ή Γ ραφείο, ανε¬ 
ξάρτητα από την αρμοδιότητα, τυχόν έκτακτες υπηρεσίες 
απαραίτητες για την εύρυθμη λειτουργία του Σ.Π. 

ζ. Ελέγχει το προσωπικό για την εκτέλεση των καθηκό¬ 
ντων του, αναθέτει δε όταν υπάρχει ανάγκη, μετά από 
έγκριση του Προέδρου του Σ.Π., σε οποιοδήποτε από αυ¬ 
τούς, κάθε έκτακτη εργασία, έστω και άσχετη προς την ει¬ 
δική αρμοδιότητά του, εφόσον εντάσσεται στο ουσιαστικό 
περιεχόμενο του Τμήματός του. 

η. Εισηγείται στον Πρόεδρο του Σ.Π. για την κατανομή 
και την τοποθέτηση κατά Γ ραφείο του προσωπικού (προσ¬ 
λήψεις κ.λ.π.). 

θ. Υπογράφει αποφάσεις, ύστερα από εξουσιοδότηση 
του Προέδρου και τα Υπηρεσιακά έγγραφα. 

ι. Παρίσταται στις συνεδριάσεις των συλλογικών οργά¬ 
νων του Σ.Π. και αναπτύσσει τις απόψεις του. 

ια. Εισηγείται τα θέματα της αρμοδιότητάς του προς τον 
Πρόεδρο, υπογράφοντας τις σχετικές εισηγήσεις. 

ιβ. Συντάσσει τις ετήσιες εκθέσεις αξιολόγησης, για 
τους προϊσταμένους των τμημάτων και διατυπώνει τη 
γνώμη του σε δεύτερο βαθμό στις υπηρεσιακές εκθέσεις 
των υπολοίπων υπαλλήλων, οι οποίες συντάσσονται από 
τους Προϊσταμένους των Τμημάτων. 

ιγ. Δέχεται τους αιρετούς του Σ.Π. και τους πολίτες και 
παρέχει σε αυτούς όσες πληροφορίες επιτρέπεται σύμ¬ 
φωνα, από τις κείμενες διατάξεις και είναι υποχρεωμένος 
να βρίσκεται στη θέση του κατά τις ώρες υποδοχής του 
κοινού, για την επίλυση των τυχόν μεταξύ αυτών και των 
υπηρεσιών του Σ.Π. διαφορών. 

Εκτός από τα καθήκοντα που περιγράφονται στον 
Ο.Ε.Υ. για τον Δ/ντή, ο Πρόεδρος με απόφασή του μπορεί 
να αναθέσει και άλλα καθήκοντα, που τυχόν θα προκύ- 

ψουν από νέες νομοθετικές ρυθμίσεις για την Τοπική Αυ¬ 
τοδιοίκηση. 

2. ΠΡΟΪΣΤΑΜΕΝΟΣ ΤΜΗΜΑΤΟΣ ΔΙΟΙΚΗΤΙΚΗΣ 
& ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

α. Επιμελείται για την κατά τον καλύτερο τρόπο κατα¬ 
νομή των εργασιών στο Τμήμα. Παρσλαμβόνει την αλλη¬ 
λογραφία, που αφορά το Τμήμα, την χαρακτηρίζει και την 
διανέμει προς διεκπεραίωση στα αρμόδια Γραφεία. 

β. Εισηγείται στη Δ/νση των υπηρεσιών του Σ.Π. για διά¬ 
φορα αντικείμενα, που κρίνει σημαντικά και γενικά συντο¬ 
νίζει την όλη εργασία του προσωπικού, που υπάγεται στο 
Τμήμα αυτό. 

γ. Συντάσσει τις ετήσιες εκθέσεις αξιολόγησης των 
υπηρετούντων υπαλλήλων τις οποίες στη συνέχεια υπο¬ 
βάλλει στο Δ/ντή για περαιτέρω κρίση. 

δ. Εκτελεί τις εντολές του Δ/ντή, εισηγείται σε αυτόν τις 
υποθέσεις της αρμοδιότητάς του, υποβάλλει δε σε αυτόν 
υπηρεσιακές εκθέσεις και σημειώματα για την πορεία των 
εργασιών του τμήματος, καθώς και των υποθέσεων που 
εκρεμοϋν. 

ε. Προσυπογράφει την αλληλογραφία του Τμήματός 
του, συντάσσοντας προσωπικό τα σημαντικότερα έγ¬ 
γραφα και καθίσταται υπεύθυνος για την νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. 

στ. Βεβαιώνει την εργασία του προσωπικού, που υπηρε¬ 
τεί στο Τμήμα του. 

ζ. Επιβλέπει για την διεκπεραίωση και την αρχειοθέτηση 
των εγγράφων. 

η. Εισηγείται στην Ε.Ε. του Σ.Π. τα απαραίτητα οικονο¬ 
μικό στοιχεία, για τη σύνταξη του σχεδίου του προϋπολο¬ 
γισμού εσόδων - εξόδων του Σ.Π. Εισηγείται για τροπο¬ 
ποιήσεις και αναμορφώσεις του προϋπολογισμού με την 
εγγραφή νέων εσόδων και εκτάκτων πιστώσεων και φρο¬ 
ντίζει για την έκδοση των σχετικών αποφάσεων για την 
διάθεση των πιστώσεων του προϋπολογισμού. 

θ. Παρακολουθεί και ελέγχει την έγκαιρη βεβαίωση των 
φόρων, τελών και δικαιωμάτων και των εισπράξεων αυτών. 

ι. Παρακολουθεί την οικονομική κατάσταση του Σ.Π. και 
προτείνει μέτρα για την αύξηση των εσόδων του. 

ια. Παρακολουθεί και ελέγχει τα χρηματικά εντάλματα, 
να είναι νόμιμα και σύμφωνα με τις ισχύουσες διατάξεις 
και κάθε πληρωμή δαπάνης να γίνεται στον πραγματικό δι¬ 
καιούχο ή νόμιμο πληρεξούσιο. 

ιβ. Μεριμνά για την εκτέλεση κάθε εργασίας που αφορά 
την κατ' εφαρμογή των κείμενων διατάξεων επιβολή, κα¬ 
τάργηση, μείωση, αύξηση των φόρων, τελών και δικαιωμά¬ 
των του Σ.Π. 

ιγ. Δέχεται τους αιρετούς του Σ.Π. και τους πολίτες και 
παρέχει σε αυτούς όσες πληροφορίες επιτρέπεται σύμ¬ 
φωνα από τις κείμενες διατάξεις και ε ίναι υποχρεωμένος 
να βρίσκεται στη θέση του κατά τις ώρες υποδοχής του 
κοινού, για την επίλυση των τυχόν μεταξύ αυτών και των 
υπηρεσιών του Σ.Π. διαφορών. 

Εκτός από τα καθήκοντα που περιγράφονται στον 
Ο.Ε.Υ. για τον Προϊστάμενο, ο Πρόεδρος με απόφασή του 
μπορεί να αναθέσει και άλλα καθήκοντα, που τυχόν θα 
προκόψουν από νέες νομοθετικές ρυθμίσεις για την Το¬ 
πική Αυτοδιοίκηση. 


3. ΠΡΟΪΣΤΑΜΕΝΟΣ ΤΜΗΜΑΤΟΣ ΠΡΟΓΡΑΜΜΑΤΙΣΜΟΥ 
& ΤΕΧΝΙΚΗΣ ΥΠΟΣΤΗΡΙΞΗΣ 

α. Προΐσταται των Γ ραφείων του τμήματός τους στο σύ¬ 
νολό τους δίνοντας προς αυτά τις απαιτούμενες κατευ¬ 
θύνσεις και εντολές των οποίων ελέγχει την εφαρμογή. 

Παραλαμβάνει την αλληλογραφία, που αφορά το τμήμα, 
την χαρακτηρίζει και την διανέμει προς ενέργεια στα αρ¬ 
μόδια Γ ραφεία. 

β. Μεριμνά για τη σύνταξη των προγραμμάτων των έρ¬ 
γων και των προμηθειών της Τεχνικής Υπηρεσίας. 

γ. Προβαίνει στον έλεγχο και στη θεώρηση των συντασ- 
σόμενων μελετών, έργων και προμηθειών. 

δ. Ενημερώνεται επί των έργων τεχνικής φύσεως και 
των δραστηριοτήτων των Δήμων και Κοινοτήτων που 
ασκούν τεχνικές δραστηριότητες μέσα στα όρια του Σ.Π., 
ώστε να μπορεί να παρέχει τεχνικές γνώσεις στον Πρόε¬ 
δρο και το Διοικητικό Συμβούλιο. 

ε. Εισηγείται ενέργειες που αποσκοπούν στη βελτίωση 
εν γένει τεχνικής υποδομής του Σ.Π. 

στ. Μεριμνά για τη σύμφωνη με τις κείμενες διατάξεις 
διατάξεις διενέργειας διαγωνισμών εκτέλεσης έργων και 
προμηθειών καθώς και για την παραλαβή αυτών. 

ζ. Μεριμνά για την παροχή στοιχείων προς το αρμόδιο 
γραφείο για τη σύνταξη του προϋπολογισμού του Σ.Π. για 
την πρόβλεψη πιστώσεων, αναμόρφωση πιστώσεων για 
την εκτέλεση έργων και προμηθειών και για τη λειτουργία 
των τεχνικών υπηρεσιών. 

η. Διαχειρίζεται τις πιστώσεις που διατίθενται για την 
εκτέλεση έργων και προμηθειών αρμοδιότητας Τεχνικών 
Υπηρεσιών. 

θ. Τηρεί τα στατιστικά και οικονομικά στοιχεία εκτέλε¬ 
σης έργων και προγραμμάτων και φροντίζει για την 
έγκαιρη εκτέλεσή τους. 

ι. Συντάσσει τις ετήσιες εκθέσεις αξιολόγησης των υπη¬ 
ρετούντων υπαλλήλων τις οποίες στη συνέχεια υποβάλλει 
στο Δ/ντή για περαιτέρω κρίση. 

ια. Εκτελεί τις εντολές του Δ/ντή, εισηγείται σε αυτόν 
τις υποθέσεις της αρμοδιότητάς του, υποβάλλει δε σε αυ¬ 
τόν υπηρεσιακές εκθέσεις και σημειώματα για την πορεία 
των εργασιών του τμήματος, καθώς και των υποθέσεων 
που εκρεμούν. 

ιβ. Προσυπογράφει την αλληλογραφία του Τμήματός 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητα της 
ενέργειας και την ακρίβεια των αναφερόμενων σε αυτά 
πραγματικών περιστατικών. 

ιγ. Βεβαιώνει την εργασία του προσωπικού, που υπηρε¬ 
τεί στο Τμήμα του. 

ιδ. Επιβλέπει για την διεκπεραίωση και την αρχειοθέ¬ 
τηση των εγγράφων. 

ιε. Δέχεται τους αιρετούς του Σ.Π. και τους πολίτες και 
παρέχει σε αυτούς όσες πληροφορίες επιτρέπεται σύμ¬ 
φωνα από τις κείμενες διατάξεις και είναι υποχρεωμένος 
να βρίσκεται στη θέση του κατά τις ώρες υποδοχής του 
κοινού, για την επίλυση των τυχόν μεταξύ αυτών και των 
υπηρεσιών του Σ.Π. διαφορών. 

Εκτός από τα καθήκοντα που περιγράφονται στον 
Ο.Ε.Υ. για τον Προϊστάμενο, ο Πρόεδρος με απόφασή του 
μπορεί να αναθέσει και άλλα καθήκοντα, που τυχόν θα 
προκόψουν από νέες νομοθετικές ρυθμίσεις για την Το¬ 
πική Αυτοδιοίκηση. 

ΑΡΘΡΟ 11ο 

ΠΡΟΣΩΠΙΚΟ ΣΥΜΒΟΥΛΙΟΥ ΠΕΡΙΟΧΗΣ 

1. Τα καθήκοντα του προσωπικού του Σ.Π. είναι τα 
εξής: 

α. Στα πλαίσια των αρμοδιοτήτων των υπηρεσιών που εί¬ 
ναι τοποθετημένοι οι υπάλληλοι, ανεξάρτητα από την ερ¬ 
γασιακή τους σχέση, εκτελούν την εργασία που τους έχει 
ανατεθεί με προσοχή, επιμέλεια και ευσυνειδησία, κάτω 
από τις οδηγίες και κατευθύνσεις των προϊσταμένων τους, 
σύμφωνα με την κείμενη νομοθεσία και με αρμονική συ να¬ 
δελφική συνεργασία μεταξύ τους 

β. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

γ. Οι συντάκτες των εγγράφων, αποφάσεων, μελετών 
και αλληλογραφίας τα μονογραφούν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ. Αναφέρουν στον προϊστάμενό τους γραπτά και προ¬ 
φορικά για τις υποθέσεις που εκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε. Σε όλους του υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

2. Για την κατάταξη υπηρετούντων υπαλλήλων, τις ημέ¬ 
ρες και ώρες εργασίας, την υπερωριακή απασχόληση των 
εργαζομένων, τις μετακινήσεις - αποσπάσεις - μετατά¬ 
ξεις, την κατάταξη των υπαλλήλων, τα πειθαρχικά παρα¬ 
πτώματα κ.α. εφαρμόζονται ο Ν. 2190/94 (άρθρο 38), ο 
ΙΜ. 2307/95 (άρθρο 8) και ο Ν. 2344/95 (άρθρο 19) όπως 
ισχύουν κάθε φορά. 


ΑΡΘΡΟ 12ο 

Στο επίπεδο των τμημάτων και γραφείων, ο συντονι¬ 
σμός και η συνεργασία των υπαλλήλων του Σ.Π. εξασφαλί¬ 
ζεται και με τακτικές ή έκτακτες συντονιστικές συσκέψεις 
και ομάδες εργασίας με αντικείμενο την αλληλοενημέ- 
ρωση, την επισήμανση και αντιμετώπιση προβλημάτων και 
την συνεργασία των υπαλλήλων σε αντικείμενα που απαι¬ 
τούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές 
και έκτακτες ολομέλειες, με πρόσκληση του Δ/ντή, με 
αντικείμενο συζήτησης για την ενημέρωση για την πορεία 
του συνολικού προγραμματισμού και έργου του Σ.Π. και με 
άμεση αντιμετώπιση των προβλημάτων. 

Την ευθύνη για το συντονισμό και τη συνεργασία μεταξύ 
των τμημάτων και γραφείων και την συνεργασία μεταξύ 
των υπαλλήλων και οργάνων του Σ.Π. έχει ο Δ/ντής του 
Σ.Π. 

ΑΡΘΡΟ 13ο 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 1 ης Εδαφικής Περιφέ¬ 
ρειας Ν. Αρκαδίας αρχίζει από τη δημοσίευσή του στην 
Εφημερίδα της Κυβερνήσεως. 

Με τον παρόντα Ο.Ε.Υ. προκαλείται δαπάνη σε βάρος 
του προϋπολογισμού του Σ.Π. το ύψος της οποίας δεν 
μπορεί να προσδιοριστεί επακριβώς. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Τρίπολη, 9 Ιανουάριου 1997 

Με εντολή Γ.Γ.Π.Π. 

Ο Αναπλ. Περιφ/κού Διευθυντή 
Φ.ΡΑΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




